Rozsudok Všeobecného súdu z 29. septembra 2021 – Parlament/Axa Assurances Luxembourg a i.
(vec T-384/19)1
(„Rozhodcovská doložka – Zmluva o poistení všetkých rizík súvisiacich so staveniskom – Rozšírenie a modernizácia budovy Konrad Adenauer v Luxemburgu – Škody spôsobené dažďovou vodou – Nárok na náhradu nákladov a náhradu škody – Rozsah poistenia – Doložka o vylúčení – Vedľajšie procesné povinnosti – Rozsudok čiastočne pre zmeškanie“)
Jazyk konania: francúzština
Účastníci konania
Žalobca: Európsky parlament (v zastúpení: E. Paladini a B. Schäfer, splnomocnení zástupcovia, za právnej pomoci C. Point a P. Hédouin, advokáti)
Žalovaní: Axa Assurances Luxembourg SA (Luxemburg, Luxembursko), Bâloise Assurances Luxembourg SA (Luxemburg), La Luxembourgeoise SA (Luxemburg) (v zastúpení: C. Collarini a S. Denu, advokáti), Nationale-Nederlanden Schadeverzekering Maatschappij NV
Predmet veci
Návrh na základe článku 272 ZFEÚ smerujúci k tomu, aby sa žalovaným uložila povinnosť nahradiť náklady súvisiace so škodami spôsobenými vodou na budove Konrad Adenauer v Luxemburgu, ku ktorým došlo v dôsledku silných dažďov, ktoré sa vyskytli na mieste 27. a 30. mája 2016
Výrok rozsudku
1.    Nationale-Nederlanden Schaderverzekering Maatschappij NV je povinná vrátiť Európskemu parlamentu sumu 79 653,89 eura spolu so zákonným úrokom z omeškania od 22. decembra 2017 vo výške úrokovej sadzby rovnajúcej sa súčtu úrokovej sadzby uplatňovanej Európskou centrálnou bankou (ECB) na jej hlavné refinančné operácie a ôsmich percentuálnych bodov.
2.    Vo zvyšnej časti sa žaloba zamieta.
3.    Nationale-Nederlanden Schaderverzekering Maatschappij znáša trovy konania súvisiace s rozsudkom pre zmeškanie, ktoré sa jej týkajú.
4.    Parlament je povinný nahradiť dve tretiny trov konania spoločností Axa Assurances Luxembourg SA, Bâloise Assurances Luxembourg SA a La Luxembourgeoise SA a znáša svoje vlastné trovy konania.
____________
1 Ú. v. EÚ C 288, 26.8.2019.